open-index/open-wikipedia-markdown huggingface dataset:
NGC 5728

Ο **[[Νέος Γενικός Κατάλογος|NGC]] 5728** είναι ενεργός ραβδωτός σπειροειδής γαλαξίας ο οποίος απέχει 146 εκατομμύρια έτη φωτός και βρίσκεται στον αστερισμό Ζυγό. Τον ανακάλυψε ο αστρονόμος Ουίλιαμ Χέρσελ (William Herschel) στις 7 Μαΐου του 1787.

## Χαρακτηριστικά
Έχει φαινόμενο μέγεθος (v) 13,40 και εκτείνεται για 3,4&nbsp;arcmin. Η μετατόπιση προς το ερυθρό είναι 0,00935 και η ηλιοκεντρική ακτινική ταχύτητά του 2803&nbsp;km/s. Η μάζα του εκτιμάται πως αντιστοιχεί σε 72&nbsp;δισεκατομμύρια ηλιακές μάζες και η διάμετρός του σε .

Εκτός από την κύρια «ράβδο» φαίνεται πως υπάρχει και δεύτερη «ράβδος» στον πυρήνα που περιστρέφεται αντίστροφα από την πρώτη και είναι σε γωνία 60° από αυτή. Υπάρχουν επίσης ενδείξεις σχηματισμού νέων αστέρων, που έχει όμως διακοπεί σχεδόν ολοκληρωτικά στην περιοχή του πυρήνα εξαιτίας της εξαντλήσεως των αποθεμάτων μοριακών αερίων. Η δεύτερη «ράβδος», εφόσον υπάρχει, αποτελείται πλέον από αστέρες που περιβάλλονται από ελάχιστες ποσότητες αερίων.

Πρόκειται για γαλαξία Σίφερτ τύπου 2, έχει δηλαδή Ενεργό Γαλαξιακό Πυρήνα (ΕΓΠ) ο οποίος είναι συσκοτισμένος και τροφοδοτείται από μία υπερμαζική μελανή οπή που υπάρχει στο κέντρο του. Η μάζα της εκτιμάται πως είναι  και συσσωρεύει μάζα με ρυθμό .

Η ενέργεια που απελευθερώνεται από τον ΕΓΠ είναι ορατή με τη μορφή ιονισμένων κώνων που εκτείνονται προς τα έξω από τον πυρήνα σε απόσταση μεγαλύτερη από 2,5  και βρίσκονται στη γραμμή θέασης από τη Γη. Έχουν ανιχνευθεί πίδακες ακτίνων Χ και ραδιοπίδακες. Ο πυρήνας τροφοδοτείται από σπειροειδή νημάτια και λωρίδες σκόνης από τον περιβάλλοντα γαλαξία. Ο ίδιος ο ΕΓΠ κρύβεται πίσω από μια μπάρα σκόνης μήκους περίπου 64 pc. Η εκροή από τον πυρήνα συναντά τον γαλαξιακό δακτύλιο σε απόσταση 1 kpc και ενισχύει σημαντικά τον σχηματισμό αστέρων στην περιοχή αυτή συγκριτικά με άλλα μέρη του δακτυλίου.

## Υπερκαινοφανής
Τον Φεβρουάριο του 2009 παρατηρήθηκε στον γαλαξία αυτόν ένας υπερκαινοφανής που ονομάστηκε **SN&nbsp;2009Y ** και ήταν τύπου Ia. Όταν παρατηρήθηκε για πρώτη φορά είχε μέγεθος 16.0 και η θέση του ήταν  βόρεια και  ανατολικά από το κέντρο του NGC 5728.

## Παραπομπές

## Αναφορές

## Εξωτερικοί σύνδεσμοι
* 

5728
52521
Κατηγορία:Ζυγός (αστερισμός)
Κατηγορία:Ραβδωτοί σπειροειδείς γαλαξίες
Κατηγορία:Γαλαξίες Σίφερτ
-03-37-005
Ξενοκλής ο Μεσσήνιος

Ο **Ξενοκλής ο Μεσσήνιος** (8ος αιώνας π.Χ.) ή **Ξενόδοκος**, ήταν αρχαίος Έλληνας ολυμπιονίκης με καταγωγή από τη Μεσσηνία, ο οποίος στέφθηκε νικητής στο αγώνισμα του σταδίου κατά τους 9ους ολυμπιακούς αγώνες της αρχαιότητας (744 π.Χ.). 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες της πάλης παίδων‎
Κατηγορία:Αρχαίοι ολυμπιονίκες (8ος αιώνας π.Χ.)
Οξύθεμις ο Κορωναίος

Ο **Οξύθεμις ο Κορωναίος** (8ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κορώνη Αρκαδίας ή Κορώνη Μεσσηνίας ή Κορώνεια Βοιωτίας ο οποίος στέφθηκε νικητής στο αγώνισμα του σταδίου κατά τους 12ους (732 π.Χ.) ολυμπιακούς αγώνες της αρχαιότητας. Κατά τον Φλάβιο Φιλόστρατο η καταγωγή του ήταν από τις Κλεωνές (αδιευκρίνιστο εάν πρόκειται για Αργολίδας ή Χαλκιδικής), ενώ ο ιστορικός και επιγραφολόγος Λουίτζι Μορέτι τον αναφέρει επίσης ως *Κλεωναίο* (της Αργολίδας), επισημαίνοντας ότι αναφέρεται και ως *Κορωναίος* κάτι που απορρίπτει πως ισχύει -στην περίπτωση της Κορώνειας Βοιωτίας- καθώς οι συμμετοχές στους ολυμπιακούς αγώνες δεν είχαν εξαπλωθεί με αθλητές που προέρχονταν πέρα από την Κόρινθο και τα όρια της Πελοποννήσου κατά την περίοδο εκείνη, εκτός και αν πρόκειται για την αρχαία Κορώνη της Αρκαδίας, και όχι την γνωστότερη Κορώνη της Μεσσηνίας -άποψη που είχε υποστηρίξει ο Ούλριχ Βιλαμόβιτς- καθώς υπάρχει πληρότητα πληροφοριών για όλους τους Μεσσήνιους ολυμπιονίκες της περιόδου.

Ο *Α.Ο. Οξύθεμις Χαλκιδικής* ο οποίος συμμετέχει στα πρωταθλήματα αγωνίσματα στίβου στην Ελλάδα πήρε την ονομασία του από τον αρχαίο ολυμπιονίκη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες (8ος αιώνας π.Χ.)
NGC 5734

Ο **NGC 5734** είναι σπειροειδής γαλαξίας στον αστερισμό Ζυγού. Τον ανακάλυψε ο αστρονόμος Φράνσις Ληβένγουορθ (Francis Preserved Leavenworth) το 1851 και αργότερα τον κατέγραψε ο Γιόχαν Ντράιερ (Johan Dreyer) στο Νέο Γενικό Κατάλογο.

## Αναφορές

## Εξωτερικοί σύνδεσμοι
* 

5734
52678
Κατηγορία:Ζυγός (αστερισμός)
Κατηγορία:Σπειροειδείς γαλαξίες
Τζακ Κίννι

Ο **Τζακ Κίννι** (αγγλικά: *Jack Kinney*, 29 Μαρτίου 1909 - 9 Φεβρουαρίου 1992) ήταν Αμερικανός σκηνοθέτης κινούμενων σχεδίων (animator) , σκηνοθέτης και παραγωγός ταινιών μικρού μήκους κινουμένων σχεδίων. Την καριέρα του την ξεκίνησε το 1931 στη Disney, ως animator σε διάφορες ταινία μικρού μήκους. Αργότερα, έγινε και σκηνοθέτης και ως τέτοιος συμμετείχε στο *[[Πινόκιο (ταινία, 1940)|Πινόκιο]]* και στο *[[Ντάμπο, το ελεφαντάκι]]*, μεταξύ άλλων. Ενώ μία από τις πιο γνωστές σκηνοθετικές δουλειές του έγινε στο *[[Der Fuehrer's Face]]*, μία ταινία μικρού μήκους, που έλαβε και βραβείο Όσκαρ Καλύτερης Μικρού Μήκους Ταινία Κινουμένων Σχεδίων.

Ο Κίννι κυκλοφόρησε το 1988, και ένα μικρό βιβλίο απομνημονευμάτων, ονόματι *Walt Disney and Assorted Other Characters: An Unauthorized Account of the Early Years at Disney's*. Πέθανε στην Καλιφόρνια, σε ηλικία 82 ετών.

## Παραπομπές


## Περαιτέρω ανάγνωση
*Kinney, Jack, *Walt Disney and other assorted characters - An unauthorised account of the early years at Disney's*, Harmony Books, New York, 1988

## Εξωτερικοί σύνδεσμοι
*  Retrieved March 2012
* Obituary in the New York Times Retrieved March 2012
* Jack Kinney interview  by Michael Barrier and Milton Gray Retrieved October 2015

Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Μάικλ Μουρ

Ο **Μάικλ Φράνσις Μουρ** (*Michael Francis Moore*, 23 Απριλίου 1954) είναι Αμερικανός παραγωγός ντοκιμαντέρ, σεναριογράφος, συγγραφέας, δημοσιογράφος, ηθοποιός και αριστερός ακτιβιστής. Είναι ο παραγωγός του *[[Fahrenheit 9/11]]* (2004), κριτική στην προεδρία του Τζορτζ Μπους και του *[[War on Terror]]*, νικητή του Χρυσού Φοίνικα. Το ντοκιμαντέρ του *[[Bowling for Columbine]]* (2002), που εξετάζει τα αίτια της σφαγής στο λύκειο Κολουμπάιν κέρδισε το Βραβείο Αμερικανικής Ακαδημίας Κινηματογράφου Καλύτερου Ντοκιμαντέρ. Τόσο το *Fahrenheit 9/11* όσο και το *[[Sicko]]* (2007), που εξετάζει το ζήτημα της υγειονομικής περίθαλψης στις ΗΠΑ, είναι ανάμεσα στα 10 καλύτερα ντοκιμαντέρ του κόσμου. Τον Σεπτέμβριο του 2008, ανέβασε την πρώτη ελεύθερη ταινία στο διαδίκτυο, το *[[Slacker Uprising]]*, στο οποίο παρουσίαζε την προσωπική του αναζήτηση στην προσπάθειά του να ενθαρρύνει περισσότερους Αμερικανούς να ψηφίζουν στις προεδρικές εκλογές. Επίσης έγραψε και πρωταγωνίστησε στην σατιρική τηλεοπτική σειρά *[[TV Nation]]* και τη σατιρική εκπομπή *[[The Awful Truth]]*.

Το κινηματογραφικό και συγγραφικό έργο του Μουρ ασκεί κριτική σε ζητήματα όπως η παγκοσμιοποίηση, οι μεγάλες εταιρείες, η οπλοκατοχή, οι Αμερικανοί πρόεδροι Μπιλ Κλίντον, οΤζορτζ Μπους νεότερος και ο Ντόναλντ Τράμπ, ο πόλεμος στο Ιράκ, η υγειονομική περίθαλψη στις Ηνωμένες Πολιτείες και ο καπιταλισμός. Το 2005 το περιοδικό *[[Time]]* τον κατονόμασε ως έναν από τους 100 σημαντικότερους ανθρώπους στον κόσμο.

## Εργογραφία
### Βιβλιογραφία
* 
* 
* 
* 
* 
* 
* 
* 

### Φιλμογραφία
;Ντοκιμαντέρ
* *[[Roger & Me]]* (1989)
* *[[Pets or Meat: The Return to Flint]]* (1992)
* *[[The Big One (film)|The Big One]]* (1997)
* *And Justice for All (1998)
* *Bowling for Columbine* (2002)
* *Fahrenheit 9/11* (2004)
* *Sicko* (2007)
* *Captain Mike Across America* (2007)
* *Slacker Uprising* (2008 - a re-edited version of Captain Mike Across America)
* ** (2009)
* *Where to Invade Next* (2015)
;Αφηγηματικές ταινίες
* *Canadian Bacon* (1995)
;Ως ηθοποιός
* *EDtv* (1999) (cameo as himself)
* *Lucky Numbers* (2000) (as actor)
* *The Party's Over* (2001) (Documentary interview)
* *The Corporation* (2003) (Documentary interview) 
* *The Simpsons ep. The President Wore Pearls* (2003) (Guest *star*)

===Τηλεοπτικές σειρές===
* *TV Nation* (1994)
* *The Awful Truth* (1999)
* *Michael Moore Live'' (1999)

## Παραπομπές σημειώσεις


## Εξωτερικοί σύνδεσμοι
* 
* 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί συγγραφείς
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ακτιβιστές
Κατηγορία:Αμερικανοί φεμινιστές
Κατηγορία:Αντικαπιταλιστές
Όρσιππος ο Μεγαρεύς

Ο **Όρσιππος ο Μεγαρεύς** (8ος αιώνας π.Χ.), ήταν αρχαίος Έλληνας ολυμπιονίκης με καταγωγή από τα Μέγαρα.

## Στοιχεία
Στέφθηκε νικητής στο αγώνισμα του σταδίου κατά τους 15ους (720 π.Χ.) ολυμπιακούς αγώνες της αρχαιότητας. Ήταν ο μοναδικός από τους συναγωνιζομένους του ο οποίος έτρεξε γυμνός, και σύμφωνα με τον ιστορικό του 2ου αιώνα μ.Χ. Παυσανία άφησε σκόπιμα τον ρουχισμό του να πέσει για να τρέξει πιο άνετα. Αργότερα αναφέρεται πως υπήρξε στρατηγός των Μεγάρων, ο οποίος κατέκτησε γειτονικές περιοχές, πιθανώς από τους Κορίνθιους.

Ο *Α.Σ. Όρσιππος Μεγάρων* ο οποίος ασχολείται με το Τάε Κβον Ντο πήρε την ονομασία του από τον αρχαίο Ολυμπιονίκη.

## Ιστορικές μαρτυρίες


	
		
		
			
**		[1.44.1]  Κοροίβου δὲ τέθαπται πλησίον Ὄρσιππος, ὃς περιεζωσμένων ἐν τοῖς ἀγῶσι κατὰ δὴ παλαιὸν ἔθος τῶν ἀθλητῶν Ὀλύμπια ἐνίκα στάδιον δραμὼν γυμνός, φασὶ δὲ καὶ στρατηγοῦντα ὕστερον τὸν Ὄρσιππον ἀποτεμέσθαι χώραν τῶν προσοίκων: δοκῶ δέ οἱ καὶ ἐν Ὀλυμπίᾳ τὸ περίζωμα ἑκόντι περιρρυῆναι, γνόντι ὡς ἀνδρὸς περιεζωσμένου δραμεῖν ῥᾴων ἐστὶν ἀνὴρ γυμνὸς.**

			
		
	
	
		
		
[1.44. 1]  Κοντά στον Κόροιβο είναι θαμμένος ο Όρσιππος, που νίκησε σε αγώνα σταδίου στην Ολυμπία τρέχοντας γυμνός, όταν οι αθλητές συνήθιζαν να φορούν περίζωμα.
Λένε ότι αργότερα έγινε στρατηγός ο Όρσιππος και αφαίρεσε μια έκταση της γειτονικής χώρας. Πιστεύω ότι άφησε επίτηδες το περίζωμά του να πέσει, επειδή ήξερε ότι ο
γυμνός τρέχει γρηγορότερα από τον ζωσμένο.

		
	


## Παραπομπές


## Εξωτερικοί Σύνδεσμοι

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Μεγαρείς ολυμπιονίκες
Κατηγορία:Αρχαίοι ολυμπιονίκες (8ος αιώνας π.Χ.)
Δημοσθένης Βουβαλούδης

Ο **Δημοσθένης Βουβαλούδης** (25 Φεβρουαρίου 1929 - 8 Φεβρουαρίου 2016), του Γεωργίου και της Αρχοντίας, ήταν Έλληνας γιατρός, κλινικάρχης και πολιτικός. Διετέλεσε βουλευτής Μαγνησίας από το 1989 ως το 1993.

## Βιογραφία
Η καταγωγή του ήταν από το Μεγάλο Μοναστήρι Φθιώτιδας, όμως εγκαταστάθηκε στο Βόλο σε νεαρή ηλικία. Σπούδασε ιατρική (απέκτησε διδακτορικό τίτλο στη Χειρουργική στη Γερμανία) και εργάστηκε ως χειρουργός στην κλινική που ίδρυσε ο ίδιος, στον Βόλο.

Το 1974 ήταν ιδρυτικό στέλεχος του ΠΑΣΟΚ, με το οποίο ήταν υποψήφιος βουλευτής το 1989 (δύο φορές), 1990, 1993 και το 1996. Εξελέγη βουλευτής  Μαγνησίας με το ΠΑΣΟΚ στις εκλογές του Ιουνίου του 1989 και επανεξελέγη τον Νοέμβριο του 1989 και τον Απρίλιο του 1990.. Υπηρέτησε επίσης ως διοικητής στο Νοσοκομείο Βόλου, συμβάλλοντας στην αναβάθμισή του.

Πέθανε στο Βόλο και κηδεύτηκε στις 9 Φεβρουαρίου 2016 από τον ιερό ναό Μεταμόρφωσης.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες χειρουργοί
Κατηγορία:Βουλευτές Μαγνησίας
Πορτογάλοι

Οι **Πορτογάλοι** ( – ή *Portuguesas* ) είναι ρομανόφωνη εθνότητα και έθνος ιθαγενών της Πορτογαλίας, μια χώρα στα δυτικά της Ιβηρικής Χερσονήσου στα νοτιοδυτικά της Ευρώπης, που μοιράζονται έναν κοινό πολιτισμό, καταγωγή και γλώσσα.   

Η πολιτική προέλευση του πορτογαλικού κράτους μπορεί να θεωρηθεί από την ίδρυση της επαρχίας της Πορτογαλίας το 868. Ωστόσο, δεν ήταν μέχρι τη Μάχη του Σάο Μαμέδε (1128) που η Πορτογαλία κέρδισε διεθνή αναγνώριση ως βασίλειο μέσω της Συνθήκη της Ζαμόρας και της παπικής βούλας Μανεφέστις Προβατούμ. Αυτή η ίδρυση του πορτογαλικού κράτους τον 12ο αιώνα άνοιξε το δρόμο για τον πορτογαλικό λαό να ενωθεί ως έθνος.

Οι Πορτογάλοι έπαιξαν σημαντικό ρόλο στην ιστιοπλοΐα και εξερεύνησαν αρκετές απομακρυσμένες χώρες που δεν ήταν γνωστές στους Ευρωπαίους στις ΗΠΑ, την Αφρική, την Ασία και την Ωκεανία (τον νοτιοδυτικό Ειρηνικό Ωκεανό). Το 1415, με την κατάκτηση της Σεούτας, οι Πορτογάλοι άρχισαν να διαδραματίζουν σημαντικό ρόλο στην Εποχή της Ανακαλύψεως, η οποία κορυφώθηκε σε μια αποικιακή αυτοκρατορία, που θεωρείται ως μία από τις πρώτες παγκόσμιες αυτοκρατορίες και μία από τις μεγαλύτερες οικονομικές, πολιτικές και στρατιωτικές δυνάμεις του κόσμου κατά τον 15ο και 16ο αιώνα, με εδάφη που είναι τώρα μέρος πολλών χωρών. Η Πορτογαλία βοήθησε στη μεταγενέστερη κυριαρχία του δυτικού πολιτισμού από άλλα γειτονικά ευρωπαϊκά έθνη.

Λόγω της μεγάλης ιστορικής έκτασης από τον 16ο αιώνα της Πορτογαλική Αυτοκρατορία και της επακόλουθης αποικιοποίηση των εδαφών στην Ασία, την Αφρική και την Αμερική καθώς και της ιστορικής και πρόσφατης μετανάστευσης, οι Πορτογάλοι διασκορπίστηκαν σε διαφορετικά μέρη του κόσμου. 

## Παραπομπές


## Εξωτερικοί σύνδεσμοι
* 




Κατηγορία:Δημογραφία της Πορτογαλίας
Κατηγορία:Ρομανικοί λαοί
NGC 5713

Ο **NGC 5713** είναι ραβδωτός σπειροειδής γαλαξίας ο οποίος βρίσκεται στον αστερισμό Παρθένο και απέχει περίπου 82 εκατομμύρια έτη φωτός από το ηλιακό σύστημα. Αλληλεπιδρά βαρυτικά με τον γειτονικό γαλαξία NGC 5719. Ο αστρονόμος Ουίλιαμ Χέρσελ ανακάλυψε τον NGC 5713 στις 11 Απριλίου 1787.

## Παραπομπές


## Αναφορές

## Εξωτερικοί σύνδεσμοι
* 

5713
52412
09451
Κατηγορία:Παρθένος (αστερισμός)
Κατηγορία:Σπειροειδείς γαλαξίες
Κατηγορία:Ιδιόμορφοι γαλαξίες
Σχαρά

Η κορυφή **Σχαρά** (Γεωργιανά: შხარა),  είναι το υψηλότερο σημείο της Γεωργίας. Βρίσκεται στην περιοχή Σβανέτι κατά μήκος των ρωσικών συνόρων, 88 χιλιόμετρα (55 μίλια) βόρεια της δεύτερης μεγαλύτερης πόλης της Γεωργίας Κουτάισι. Η κορυφή βρίσκεται στο κεντρικό τμήμα του Μεγάλου Καυκάσου, της ομώνυμης οροσειράς νότια-ανατολικά του όρους Ελμπρούς, του υψηλότερου βουνού της Ευρώπης. Η Σχαρά είναι η τρίτη υψηλότερη κορυφή στον Καύκασο, ακριβώς πίσω από το Ντιχ-Τάου.

## Γεωλογία
Η γεωλογία του όρους Σχαρά ακολουθεί σε γενικές γραμμές τις παρατηρημένες μεταβολές της ευρύτερης περιοχής της Καυκασίας. Η γεωλογική δομή και εξέλιξη του Καυκάσου, τμήματος της περιοχής της Μαύρης θάλασσας και της Κασπίας καθορίζονται από τη σύγκρουση της ευρασιατικής και της Αφροαραβικής λιθοσφαιρικής πλάκας, μέσα σε μια ευρεία ζώνη σύγκρουσης ηπείρων. Σε ολόκληρη την περιοχή συχνά λαμβάνουν χώρα ισχυροί σεισμοί που σχετίζονται με αυτή την κίνηση.

Ειδικότερα η τεκτονική περιοχή Σχαρά -Ανταϊχόχι διακρίνεται για τα γρανιτικά της συμπλέγματα, διάφορα γρανιτοειδή, γνεύσιους, μιγματίτες και μαρμαρυγίες, επίσης χαλαζίες (μεταμορφωσιγενείς αμφιβολίτες) και γρανίτες. Οι αμφιβολίτες είναι υποδεέστεροι και τα μάρμαρα πολύ σπάνια.

## Ορειβασία
μικρογραφία|Σχαρά
Η Σχαρά είναι το υψηλότερο σημείο ενός ορεινού όγκου γνωστού ως Μπεζίνγκι (ή Μπεζένγκι) Τοίχος, 12 χιλιόμετρων (7 μίλια) επιμήκους εξάρματος. Είναι μια μεγάλη, απότομη κορυφή σε  παγετώδη περιοχή, και αποτελεί σοβαρή πρόκληση για τους ορειβάτες. Η βόρεια πλευρά της (από τη ρωσική πλευρά) είναι 1.500 μέτρα (4.900 πόδια) με αρκετές κλασικές δύσκολες διαδρομές. Η σημαντική κορυφή της δυτικής Σχαρά, 5.068 μ. (16.627 ft), είναι αφεαυτής αναρριχητικός στόχος, ενώ η τραβέρσα του συνόλου του Τοίχου Μπεζένγκι θεωρείται η «μεγαλύτερη, πλέον επίπονη και δεσμευτική ορειβατική αποστολή της Ευρώπης».

## Πρώτες αναβάσεις-τραβέρσες
Η πρώτη ανάβαση στην κορυφή έγινε το 1888 μέσω της διαδρομής Βορειοανατολική Κορυφογραμμή, από τη βρετανική/ελβετική ομάδα των Ου. Άλμερ, Τζ. Κόκιν και Σ. Ροτ. Η διαδρομή αυτή -αναρρίχησης/χιονιού- είναι ακόμα από τις πιο εύκολες και πλέον δημοφιλείς στο βουνό. Η πρώτη ολοκληρωμένη τραβέρσα του Τοίχου Μπεζίνγκι (Bezingi Wall) έγινε το 1931, από τους Αυστριακούς Κ. Πόπινγκερ, Κ. Μόλνταν και Σ. Σίντλμαϊστερ.

## Παραπομπές


Κατηγορία:Οροσειρά του Καυκάσου
Κύπελλο Ελλάδος ποδοσφαίρου ανδρών 2015-16

Η **74η διοργάνωση** του Κυπέλλου Ελλάδας, για την περίοδο 2015-16, πραγματοποιήθηκε με τη συμμετοχή 34 συλλόγων των δύο επαγγελματικών κατηγοριών, Σούπερ Λιγκ και Φούτμπολ Λιγκ. Η διοργάνωση ξεκίνησε στις 9 Σεπτεμβρίου του 2015, με τον προκριματικό γύρο και αναμενόταν να ολοκληρωθεί στις 7 Μαΐου του 2016, με τη διεξαγωγή του τελικού, στο Ολυμπιακό Στάδιο Αθηνών (Ο.Α.Κ.Α.). Η νικήτρια ομάδα της διοργάνωσης, υπό προϋποθέσεις, εξασφαλίζει μία θέση για τον τρίτο προκριματικό γύρο του ΟΥΕΦΑ Γιουρόπα Λιγκ 2016–17.

Η ολοκλήρωση του θεσμού πέρασε από πολλές δοκιμασίες καθώς μετά από βίαια γεγονότα φιλάθλων του ΠΑΟΚ στον πρώτο ημιτελικό ΠΑΟΚ–Ολυμπιακός, το Υφυπουργείο Αθλητισμού ανακοίνωσε την διακοπή της διεξαγωγής του Κυπέλλου. Στις 12 Απριλίου, ωστόσο, ανακοινώθηκε η επανεκκίνηση της διοργάνωσης. Το κύπελλο κατέκτησε η ΑΕΚ νικώντας τον Ολυμπιακό με 2–1 στο τελικό.

## Συμμετέχουσες ομάδες

## 1η φάση
Η κλήρωση αυτής της φάσης πραγματοποιήθηκε στις 4 Σεπτεμβρίου του 2015.

|}

## 2η φάση
Η κλήρωση για αυτή τη φάση πραγματοποιήθηκε στις 17 Σεπτεμβρίου του 2015.

### 1ος όμιλος

### 2ος όμιλος

### 3ος όμιλος

### 4ος όμιλος

### 5ος όμιλος

### 6ος όμιλος

### 7ος όμιλος

### 8ος όμιλος

## 3η φάση
Η κλήρωση για αυτή τη φάση πραγματοποιήθηκε στις 18 Δεκεμβρίου 2015.

|}

## Προημιτελική φάση
Η κλήρωση για αυτή τη φάση  έλαβε χώρα στις 15 Ιανουαρίου του 2016.

|}

## Ημιτελική φάση
Η κλήρωση για αυτή τη φάση έλαβε χώρα στις 19 Φεβρουαρίου 2016. Μετά την διακοπή του πρώτου αγώνα στις 2 Μαρτίου λόγω επεισοδίων, η διοργάνωση ματαιώθηκε για να επανεκκινήσει στις 15 Απριλίου 2016.  Εν συνεχεία ανακοινώθηκαν από την Ελληνική Ποδοσφαιρική Ομοσπονδία (ΕΠΟ) νέες ημερομηνίες διεξαγωγής της διοργάνωσης, με το πρώτο παιχνίδι να διεξάγεται στις 20 Απριλίου, ενώ οι επαναληπτικοί ορίστηκαν για τις 26 και 27 Απριλίου 2016.

|}
1 Ο αγώνας διακόπηκε στο 90ο λεπτό και ενώ το σκορ ήταν 1–2. Αργότερα κατοχυρώθηκε με σκορ 0–3 υπέρ του Ολυμπιακού.2 Λόγω μη προσέλευσης του ΠΑΟΚ στον αγώνα, το παιχνίδι κατοχυρώθηκε με σκορ 0–3 άνευ αγώνος υπέρ του Ολυμπιακού.

## Τελικός
Ο αγώνας είχε οριστεί από την Ελληνική Ποδοσφαιρική Ομοσπονδία (ΕΠΟ) για τις 7 Μαΐου 2016. Έπειτα από απόφαση του υφυπουργού αθλητισμού ο αγώνας αναβλήθηκε. Εν συνεχεία, η ΕΠΟ όρισε ως ημερομηνία διεξαγωγής του αγώνα τις 15 Μαΐου 2016. Τελικά η ΕΠΟ όρισε ως ημερομηνία διεξαγωγής του αγώνα τις 17 Μαΐου 2016.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2015-2016
Τ. Χι

Ο **Τ. (Θόρντον) Χι** (αγγλικά: *"T." (Thornton) Hee*, 26 Μαρτίου 1911 - 30 Οκτωβρίου 1988) ήταν Αμερικανός animator, σκηνοθέτης και καθηγητής. Δίδασκε τον σχεδιασμό χαρακτήρων και καρικατούρων. Πάντα, αναφερόταν ως **Τ. Χι** (*T. Hee*). Αρχικά εργάσθηκε στην Warner Bros. Cartoons, από το 1935 έως το 1936, ως σχεδιαστής χαρακτήρων. Γύρω στο 1937 εντάχθηκε στη Disney. Ίσως η πιο γνωστή του δουλειά να έγινε το 1940 στην ταινία *[[Φαντασία (ταινία, 1940)|Φαντασία]]*. Με την απεργία των animator της Disney, το 1941 έφυγε. Όμως επέστρεψε δύο φορές μία μέχρι το 1946 και άλλη μία μεταξύ το 1958 και το 1961. Παράλληλα, εργάστηκε και στην εταιρεία UPA, μεταξύ το 1951 και το 1958, αλλά και στην Terrytoons μεταξύ το 1961 και το 1963.

## Παραπομπές


## Εξωτερικοί σύνδεσμοι
* 
*A Timely Letter From T. Hee''

Κατηγορία:Αμερικανοί animators
Κατηγορία:Άνθρωποι της Disney
Κατηγορία:Αμερικανοί σκηνοθέτες κινηματογράφου
Αουρέλιους Μπατάλια

Ο **Αουρέλιους Μπατάλια** (αγγλικά: *Aurelius Battaglia*, 16 Ιανουαρίου 1910 - 29 Μαΐου 1984) ήταν Αμερικανός εικονογράφος, τοιχογράφος, σεναριογράφος και σκηνοθέτης. Ήταν γιος του Τζουζέπε και Κοντσέτα Μπατάλια, οι οποία είχαν μεταναστεύσει από την Ιταλία στις ΗΠΑ. Αργότερα, παρακολούθησε και μαθήματα στο Corcoran School of the Arts and Design. Μάλιστα, αποφοίτησε εκεί ως ένας από τους πιο υποσχόμενους μαθητές της σχολής, κερδίζοντας δε και 50 δολάρια σε έναν διαγωνισμό της. Επίσης, εργάστηκε και στη Disney, μεταξύ το 1937 και 1941. Συμμετέχοντας στις ταινίας *[[Ντάμπο, το ελεφαντάκι]]*, *[[Φαντασία (ταινία, 1940)|Φαντασία]]* και *[[Πινόκιο (ταινία, 1940)|Πινόκιο]]*, στην οποία πιστώνεται και ως σεναριογράφος.

## Παραπομπές


Κατηγορία:Αμερικανοί εικονογράφοι
Τέλλις ο Σικυώνιος

Ο **Τέλλις ο Σικυώνιος** (8ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σικυώνα, ο οποίος στέφθηκε νικητής στο αγώνισμα του σταδίου κατά τους 18ους ολυμπιακούς αγώνες της αρχαιότητας (708 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Ευρύβατος ο Λουσιεύς

Ο **Ευρύβατος ο Λουσιεύς** (8ος αιώνας π.Χ.), ήταν αρχαίος Έλληνας ολυμπιονίκης ο οποίος στέφθηκε νικητής στο αγώνισμα της πάλης κατά τους 18ους ολυμπιακούς αγώνες της αρχαιότητας (708 π.Χ.). Σε αυτούς τους Ολυμπιακούς εισήχθηκε η πάλη (αλλά και το πένταθλο) ως ολυμπιακό άθλημα και ο Ευρύβατος ήταν ο πρώτος ολυμπιονίκης στο άθλημα αυτό.

Ο σοφιστής του 3ου αιώνα μ.Χ. Φλάβιος Φιλόστρατος τον αναφέρει ως *Λουσιέα* (*Λουσιεύς*) σε αντιδιαστολή με τον Λάμπι τον οποίο αναφέρει αμέσως μετά και προσδιορίζει ως Λακεδαιμόνιο, ενώ προσδιορίζει πως ο Ευρύβατος αναφέρεται και ως Σπαρτιάτης. Πιθανώς η διαφοροποίηση αυτή να οφείλεται στην αρχαία πόλη Λουσοί της Αρκαδικής Αζανίας ή στον ποταμό Λούσιο ο οποίος περνούσε από την Αρκαδία, και έτσι φαίνεται να προτείνεται πως ο Ευρύβατος καταγόταν από την περιοχή της Αρκαδίας κοντά στον ποταμό, άποψη που φέρεται να θεωρεί πολύ πιθανή και ο ιστορικός του 20ού αιώνα Λουίτζι Μορέτι παρότι έχει καταγεγραμμένο και ο ίδιος τον Ευρύβατο ως Σπαρτιάτη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (8ος αιώνας π.Χ.)
Αθηράδας ο Λακεδαιμόνιος

Ο **Αθηράδας ο Λακεδαιμόνιος** (8ος/7ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου κατά τους 20ους (700 π.Χ.) ολυμπιακούς αγώνες της αρχαιότητας.

## Παραπομπές


Αθηραδας
Αθηραδας
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Πάγων ο Θηβαίος

Ο **Πάγων ο Θηβαίος** (8ος/7ος αιώνας π.Χ.) ή **Παγώνδας**, ήταν αρχαίος Έλληνας ολυμπιονίκης με καταγωγή από τη Θήβα, ο οποίος στέφθηκε νικητής στο αγώνισμα του τέθριππου κατά τους 25ους (680 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θηβαίοι ολυμπιονίκες
Κατηγορία:Αρχαίοι ολυμπιονίκες του τέθριππου‎
Κατηγορία:Αρχαίοι ολυμπιονίκες (7ος αιώνας π.Χ.)
Δάιππος ο Κροτωνιάτης

Ο **Δάιππος ο Κροτωνιάτης** (7ος αιώνας π.Χ.), ήταν αρχαίος Έλληνας ολυμπιονίκης με καταγωγή από τον Κρότωνα, ο οποίος στέφθηκε νικητής στο αγώνισμα της πυγμαχίας κατά τους 27ους (672 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Έλληνες πυγμάχοι
Κατηγορία:Αρχαίοι Κροτωνιάτες ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (7ος αιώνας π.Χ.)
Κοστάν-Τάου

Η κορυφή **Κοστάν-Τάου** (; Καρατσάι-Μπαλκάρ: Къоштан-тау, σημαίνει *δίδυμο βουνό*, ) είναι η υψηλότερη κορυφή (5.144 μ.) του ορεινού όγκου του κεντρικού Καυκάσου, στη Δημοκρατία του Καμπαρντίνο-Μπαλκάρια της Ρωσίας, κοντά στα σύνορα με τη Γεωργία και συμπεριλαμβάνεται στον μεγάλο Καύκασο. 

Το Κοστάν βάσει υψομέτρου είναι το τέταρτο υψηλότερο βουνό της Ευρώπης. Είναι το ένα από τα δύο «αδέλφια του Μπεζένγκι» που σημειώνει το ανατολικό άκρο του βόρειου ορεινού όγκου. Ο άλλος αδελφός είναι το Ντιχ-Τάου, στο δυτικό άκρο της οροσειράς και δεύτερη υψηλότερη ευρωπαϊκή κορυφή. Το βουνό είναι πυραμιδοειδές στο σχήμα.

## Ορειβασία
Το βουνό θεωρείται σχετικά δύσκολο από ορειβατικής άποψης. Η πρώτη ανάβαση, αν και ανεπίσημη, στην κορυφή έγινε το 1889 από τον Χέρμαν Γούλεϊ και ορειβατική ομάδα.

## Γνωστές διαδρομές
Τρείς φέρονται να είναι οι συνηθέστερες διαδρομές:
**Βόρεια διαδρομή* η συνηθέστερη, (δυσκολία 4Α) στην οποία οι ορειβάτες κινούνται σε πεδίο χιονιού ή/και πάγου κλίσης 60°. Πρώτη ανάβαση Β. Μερκλ, Φ. Μπέχτολντ και Β. Ρεχ το 1929, η επίσημη πρώτη ανάβαση.
**Βόρειο Αντέρεισμα και ΒΑ Κορυφογραμμή*, (δυσκολία 4Β) Δυσκολότερη διαδρομή ντιρέκτ από τον παγετώνα Μιτζχίγκρι, μέσα από ένα κουλουάρ (ορεινή χαράδρα) με μεγάλους βράχους. Πρώτη ανάβαση Ε. Μιχάλσκι το 1964.
**Βόρεια Όψη* (δυσκολία 5Β). Εκκινεί επίσης από τον παγετώνα Μιτζχίγκρι, μέσω του δεξιού πιλιέ της βόρειας όψης προς τη δυτική κορυφογραμμή. Πρώτη ανάβαση Α. Τζιμάνικ, Ι. Κουντίνοφ, Ε. Σοκολόφσκι και Β. Στσουρτίβι το 1961.

## Σημειώσεις παραπομπές


## Βιβλιογραφία
* A. F. Mummery, H. W. Holder, W. F. Donkin and C. T. Dent, Further Explorations in the Caucasus, Proceedings of the Royal Geographical Society and Monthly Record of Geography, New Monthly Series, Vol. 11, No. 6 (Jun., 1889), pp.&nbsp;351–374

## Εξωτερικοί σύνδεσμοι
*  Columbia Encyclopedia entry
* Διαδρομές του Κοστάν-Τάου και άλλων κορυφών που εκκινούν από τον παγετώνα Μιτζχίγκρι

Κατηγορία:Οροσειρά του Καυκάσου
Εύρυβος ο Αθηναίος

Ο **Εύρυβος ο Αθηναίος** (7ος αιώνας π.Χ.) ή **Ευρυβάτης** ή **Ευρύβοτος** ήταν αρχαίος Έλληνας ολυμπιονίκης από την Αθήνα ο οποίος αναδείχτηκε ολυμπιονίκης στο αγώνισμα του σταδίου κατά τους 27ους (672 π.Χ.) ολυμπιακούς αγώνες της αρχαιότητας.

Πιθανώς είναι το ίδιο πρόσωπο με τον δισκοβόλο Ευρυβότα του οποίου η αναπαράσταση βρισκόταν στο κιβώτιο του Κύψελου, το οποίο είχε προσφερθεί ως ανάθημα στην Ολυμπία τον 7ο αιώνα π.Χ. και διασώζονταν έως και τον 2ο αιώνα μ.Χ. όταν ο γεωγράφος Παυσανίας εξέτασε λεπτομερώς το κιβώτιο. Ο Παυσανίας δεν αναφέρει ρητά πως ο δισκοβόλος Ευρυβότας είναι το ίδιο άτομο με τον Εύρυβο, ωστόσο οι μεταγραφές των ονομασιών τις οποίες παραδίδει ο Παυσανίας δείχνουν την επίδραση στοιχείων της δωρικής διαλέκτου και ίχνη μετατροπής στην Κορινθιακή εκδοχή του ελληνικού αλφάβητου. Η εξιστόρηση του Παυσανία λέει πως σύμφωνα με τον μύθο ο Κύψελος πήρε την ονομασία του από το κιβώτιο στο οποίο είχε κλειστεί -*κυψέλη* στα αρχαία ελληνικά-, ωστόσο η περίοδος όπου έζησε ο Κύψελος συμπίπτει με την εποχή όπου ο Εύρυβος έγινε ολυμπιονίκης.

Ο ιστορικός του 1ου αιώνα π.Χ. Διονύσιος ο Αλικαρνασσεύς, ονομάζει τον νικητή του σταδίου στους 27ους αγώνες ως Ευρυβάτη, και αναφέρει τον Λεόστρατο ως άρχοντα των Αθηνών την εποχή εκείνη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Ίκαρος ο Υπερήσιος

Ο **Ίκαρος ο Υπερήσιος** (8ος/7ος αιώνας π.Χ.) ή **Ικάριος**, ήταν αρχαίος Έλληνας ολυμπιονίκης με καταγωγή από την Υπερησία, ο οποίος στέφθηκε νικητής στο αγώνισμα του σταδίου κατά τους 23ους (688 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Μόναχο (αποσαφήνιση)

**Το [[Μόναχο]]** είναι η πρωτεύουσα του γερμανικού ομόσπονδου κράτους της Βαυαρίας

Με τον όρο Μόναχο μπορεί επίσης να αναφέρεται:

## Μέρη στη Γερμανία
* Η περιοχή γύρω από την ομώνυμη πόλη

* Μόναχο, συνοικία της Μπαντ Μπέργκα, Θουριγγία
* Μόναχο, συνοικία της Χίρτσμπαχ, Βαυαρία
* Μόναχο, συνοικία του Χούτουρμ, Βαυαρία
* Μόναχο, συνοικία του Ουεντιγκό-Γουόρενσμπουργκ, Βρανδεμβούργο

## Μέρη σε άλλες χώρες
* Μόναχο, Βόρεια Ντακότα, ΗΠΑ

## Στον αθλητισμό
* Μπάγερν Μονάχου 
* Μόναχο 1860
* Munich (game) 
* Μόναχο (sport shoes) 

## Στη λαϊκή κουλτούρα
* ''Μόναχο'' (ταινία)
* "Μόναχο" (τραγούδι) από το ροκ συγκρότημα Editors
* "Μόναχο", ποιήμα από την Πάτι Σμιθ
Πόπλιος Ασκληπιάδης

Ο **Πόπλιος Ασκληπιάδης** (λατινικά: *Publius Asclepiades* 3ος αιώνας μ.Χ.), ήταν αρχαίος Έλληνας ολυμπιονίκης από την Κόρινθο στο αγώνισμα του πεντάθλου κατά τους 255ους (241 μ.Χ.) ολυμπιακούς αγώνες της αρχαιότητας. Το όνομα του βρέθηκε σε αναθηματικό δίσκο που φέρεται να αφιέρωσε ο ίδιος ο αθλητής στο ιερό της Ολυμπίας, με τον δίσκο να περιέχει 2 επιγραφές:

* *ΕΥΧΑΡΙCΤΗΡΙΟΝ ΔΙΕΙ ΟΛΥΜΠΙΩΙ ΠΟΠΛΙ[ΟC] ΑCΚΛΗΠΙΑΔΗC ΚΟΡΙΝΘΙΟC ΠΕΝΤΑΘΛΟΣ ΟΛ[ΥΜΠΙΑΔΟC] CΝΕ* (ανάθημα στον Ολύμπιο Δία του Ασκληπιάδη του Κορίνθιου, νικητή του πεντάθλου, Ολυμπιάδας ΣΝΕ' (255ης, 241 μ.Χ.)
* *ΔΙΙ ΟΛΥΜΠΙΩΙ ΑΛΥΤΑΡΧΟΥ ΦΛ[ΑΒΙΟΥ] ΣΚΡΕΙΒΩΝΙΑΝΟΥ ΣΥΝΓΕΝΟΥΣ ΣΥΝΚΛΗΤΙΚΩΝ ΚΑΙ ΥΠΑΤΙΚΩΝ ΟΛΥΜΠΙΑΔΟΣ ΥΝϚ* (ανάθημα στον Ολύμπιο Δία του ραβδούχου Φλαβίου Σκρειβωνιανού, συγγενούς συγκλητικών και υπάτων, Ολυμπιάδας 456ης)

Είναι αξιοσημείωτο πως στη 2η επιγραφή, η αρίθμηση των αγώνων αναφέρεται ως η 456η Ολυμπιάδα (*ΥΝϚ')* αντί η 255η, καθώς ως αρχή των αγώνων λογίστηκε το 1580 π.Χ. αντί το 776 π.Χ..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κορίνθιοι ολυμπιονίκες
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (3ος αιώνας)
Ενρίκο Ντε Νίκολα

Ο **Ενρίκο Ντε Νίκολα** (ιταλικά: *Enrico De Nicola*) ήταν ένας Ιταλός νομικός, δημοσιογράφος, πολιτικός και ως προσωρινός ανώτατος άρχοντας της Ιταλίας, υπήρξε ο πρώτος Πρόεδρος της Ιταλικής Δημοκρατίας.

Γεννήθηκε στη Νάπολη στις 9 Νοεμβρίου 1877. Σπούδασε στο Πανεπιστήμιο της Νάπολης, αποφοιτώντας το 1896, και έγινε ένας από τους σπουδαιότερους δικηγόρους της Ιταλίας. Το 1909 εξελέγη για πρώτη φορά βουλευτής και την περίοδο 1913-1921 υπηρέτησε σε μικρές κυβερνητικές θέσεις, ωστόσο με την έλευση του φασισμού αποσύρθηκε από την πολιτική ζωή. Στις 26 Ιουνίου 1920 εξελέγη Πρόεδρος της Βουλής των Αντιπροσώπων, αξίωμα που διατήρησε μέχρι τον Ιανουάριο του 1924. Το 1929 διορίστηκε γερουσιαστής από τον Βασιλιά Βίκτωρα Εμμανουήλ Γ΄, όμως αρνήθηκε να αναλάβει τα καθήκοντά του και δεν έλαβε ποτέ μέρος στις εργασίες της Συνέλευσης.

Απασχολημένος με τη δικηγορική του καριέρα, έδειξε ενδιαφέρον για την πολιτική μετά την πτώση του ιταλικού φασισμού. Καθώς η χώρα είχε καταργήσει τη μοναρχία, ο Ντε Νίκολα εξελέγη στις 28 Ιουνίου 1946 από τη Συντακτική Εθνοσυνέλευση της Ιταλίας στη θέση του προσωρινού ανώτατου άρχοντα, με ποσοστό 80% των ψήφων. Με την εκλογή του αντικαθιστούσε τον Αλτσίντε ντε Γκάσπερι.

Στις 25 Ιουνίου 1947 ο Ντε Νίκολα παραιτήθηκε από τη θέση του, επικαλούμενος λόγους υγείας, αλλά η Συντακτική Εθνοσυνέλευση αμέσως τον επανεξέλεξε την επόμενη μέρα, καθώς αναγνώρισε στην πράξη του σημάδια ευγένειας και ταπεινότητας. Όταν το ιταλικό Σύνταγμα τέθηκε σε ισχύ, την 1η Ιανουαρίου 1948, ονομάστηκε "Πρόεδρος της Ιταλικής Δημοκρατίας". Τελικά αρνήθηκε να είναι υποψήφιος για τις εκλογές του επόμενου Μαΐου, στις οποίες εξελέγη Πρόεδρος ο Λουίτζι Εϊνάουντι. Το 1956 ονομάστηκε δια βίου γερουσιαστής ως πρώην αρχηγός του κράτους, και αργότερα εξελέγη Πρόεδρος της Γερουσία της Δημοκρατίας και του Συνταγματικού Δικαστηρίου. Πέθανε την 1 Οκτωβρίου 1959 στο Τόρρε ντελ Γκρέκο της επαρχίας της Νάπολης.

## Παραπομπές


Κατηγορία:Πρόεδροι της Ιταλικής Δημοκρατίας
Κωνσταντίνος Τριαρίδης

Ο **Κωνσταντίνος Τριαρίδης** του Αθανασίου (1938 - 27 Ιουνίου 2012) ήταν Έλληνας ιατρός, πανεπιστημιακός και πολιτικός, που διετέλεσε βουλευτής Κιλκίς με το ΠΑΣΟΚ και υπουργός Μακεδονίας - Θράκης στην τελευταία κυβέρνηση του Ανδρέα Παπανδρέου (1993 - 1996).

## Βίος
Γεννήθηκε το 1938 στο Κιλκίς, αλλά μεγάλωσε στη Θεσσαλονίκη. Έλαβε διδακτορικό δίπλωμα από την Ιατρική Σχολή του Αριστοτελείου Πανεπιστημίου Θεσσαλονίκης (ΑΠΘ), στην οποία διετέλεσε καθηγητής χειρουργικής κεφαλής και τραχήλου. Το ενδιαφέρον του για την πολιτική τον οδήγησε να σπουδάσει και πολιτικές επιστήμες, λαμβάνοντας πτυχίο και μεταπτυχιακό σε αυτό τον τομέα, επίσης από το ΑΠΘ.

Προδικτατορικά υπήρξε μέλος της Ελληνικής Δημοκρατικής Νεολαίας (ΕΔΗΝ) και το 1974 ήταν ιδρυτικό μέλος του ΠΑΣΟΚ. Κατά τη διάρκεια της χούντας των συνταγματαρχών ανέπτυξε αντιστασιακή δράση ως στέλεχος του ΠΑΚ Εσωτερικού, συνελήφθη από την ΕΣΑ, και εξορίστηκε.

Εκλέχθηκε βουλευτής Κιλκίς με το ΠΑΣΟΚ στις εκλογές του 1989 (Ιουνίου και Νοεμβρίου), του 1990 και του 1993. Διετέλεσε υπουργός Μακεδονίας - Θράκης στην τελευταία κυβέρνηση του Ανδρέα Παπανδρέου, από το 1993 έως το 1996.

Ως υπουργός Μακεδονίας - Θράκης ενδιαφέρθηκε ιδιαίτερα για το Κιλκίς, χρηματοδοτώντας από τον προϋπολογισμό του Υπουργείου μια σειρά από μεγάλα έργα υποδομής, όπως το δημαρχιακό μέγαρο και το συνεδριακό κέντρο της πόλης.

Πέθανε από καρκίνο στις 27 Ιουνίου 2012, σε ηλικία 74 ετών. Ήταν νυμφευμένος και είχε τρία παιδιά.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Μακεδονίας-Θράκης
Κατηγορία:Βουλευτές Κιλκίς
Κατηγορία:Μέλη του Πανελλήνιου Απελευθερωτικού Κινήματος
Μιχαήλ Γαληνός

Ο **Μιχαήλ-Μίμης Γαληνός** (1911 – 4 Απριλίου 1984) ήταν Έλληνας κτηματίας και πολιτικός, που διετέλεσε βουλευτής και υπουργός.

## Βιογραφία
Γεννήθηκε το 1911 στη Μυτιλήνη και ήταν γιος του Αλκιβιάδη Γαληνού. Ήταν Ιερολοχίτης κατά τον Δεύτερο Παγκόσμιο Πόλεμο.

Εξελέγη για πρώτη φορά βουλευτής Λέσβου με την ΕΠΕΚ το 1950, και το 1951, με το Δημοκρατικόν Κόμμα Εργαζομένου Λαού (ΔΚΕΛ) το 1956 (Δημοκρατική Ένωσις), ως ανεξάρτητος υποστηριζόμενος από τη ΕΔΑ το 1958 και με την Ένωση Κέντρου το 1961, το 1963 και το 1964.

Έγινε ένας από τους βουλευτές που αποχώρησαν από την Ένωση Κέντρου το 1965. Στην κυβέρνηση Τσιριμώκου ήταν υπουργός Εργασίας και προσωρινά Υγιεινής από τις 20 Αυγούστου 1965 έως τις 17 Σεπτεμβρίου 1965.. Στην κυβέρνηση Στέφανου Στεφανόπουλου ανέλαβε υπουργός Κοινωνικής Πρόνοιας στις 5 Οκτωβρίου 1965 και παρέμεινε υπουργός έως την παραίτησή του, στις 14 Απριλίου 1966, για να αναλάβει ξανά το ίδιο χαρτοφυλάκιο από τις 11 Μαΐου 1966 έως τις 22 Δεκεμβρίου του ίδιου έτους.

Πολύ αργότερα, το 1977, πολιτεύτηκε με το Κόμμα Νεοφιλελευθέρων, χωρίς να καταφέρει να εκλεγεί βουλευτής.

Πέθανε σε ηλικία 73 ετών το 1984 και κηδεύτηκε στις 5 Απριλίου από τον ιερό ναό Χρυσομαλούσας στη Μυτιλήνη. Ήταν παντρεμένος με την Ελένη Σάλτα  και είχαν δύο γιους, από τους οποίους ο Σπύρος Γαληνός εξελέγη βουλευτής με τη Νέα Δημοκρατία το 2009.

## Παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Δημοκρατικό Κόμμα Εργαζόμενου Λαού
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Εργασίας
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Υγιεινής
Κατηγορία:Δήμαρχοι Μυτιλήνης
Ζανκτ Γιάκομπ-Παρκ

Το **Ζανκτ Γιάκομπ-Παρκ** (γερμανικά: *Sankt Jakob-Park*) είναι γήπεδο ποδοσφαίρου που βρίσκεται στη Βασιλεία της Ελβετίας και χρησιμοποιείται από την ΦΚ Βασιλεία, αντικαθιστώντας την παλιότερη (ανεγερθείσα το 1954) έδρα της, το *Ζανκτ Γιάκομπ Στάντιον*.

Το σύγχρονο αθλητικό κέντρο ανήκει βάσει των προδιαγραφών της ΟΥΕΦΑ στην ανώτατη κατηγορία 4. Η κατασκευή του γηπέδου ξεκίνησε τον Δεκέμβριο του 1998 και ολοκληρώθηκε τον Μάρτιο του 2001. Η χωρητικότητα του είναι 38.512 θέσεων.

## Χώρος στάθμευσης
Το στάδιο έχει 680 χώρους στάθμευσης σε δύο ορόφους σε υπόγειο πάρκινγκ που βρίσκεται κάτω από το γήπεδο.

## Κόστος
Το στάδιο κόστισε 220 εκατομμύρια Ελβετικά φράγκα (δηλ. 143 εκατομμύρια €).

## Ευρωπαϊκό Πρωτάθλημα Ποδοσφαίρου 2008

Το Ζανκτ Γιάκομπ-Παρκ ήταν ένα από τα οκτώ γήπεδα του Ευρωπαϊκού Πρωταθλήματος του 2008, που διοργανώθηκε από κοινού στην Αυστρία και την Ελβετία.

## ΟΥΕΦΑ Γιουρόπα Λιγκ 2015–16

Το Ζανκτ Γιάκομπ-Παρκ ήταν το γήπεδο του τελικού του ΟΥΕΦΑ Γιουρόπα Λιγκ 2015-2016, που διεξήχθη στις 18 Μαΐου 2016 μεταξύ Λίβερπουλ και Σεβίλλης (1-3) .

## Εικόνες

St Jakob-Park.jpg|Το γήπεδο εν ώρα παιχνιδιού.
St-Jakob-Park.jpg|Το γήπεδο χωρίς θεατές.
St-Jakob-Park-Nacht.jpg|To Ζανκτ Γιάκομπ-Παρκ φωταγωγημένο από έξω.


## Παραπομπές


## Εξωτερικοί σύνδεσμοι

* Πληροφορίες για το St. Jakob Park στον ιστότοπο StadiumDB.com
* Επίσημος ιστότοπος

Κατηγορία:Στάδια ποδοσφαίρου στην Ελβετία
Κατηγορία:ΦΚ Βασιλεία
Κατηγορία:Βασιλεία (Ελβετία)
Πόπλιος Αίλιος Αρτεμάς

Ο **Πόπλιος Αίλιος Αρτεμάς** (1ος αιώνας μ.Χ.) ήταν αρχαίος ολυμπιονίκης με καταγωγή από την Λαοδίκεια -άγνωστο ποια από όλες- ο οποίος στέφθηκε νικητής στο αγώνισμα των κηρύκων παίδων κατά τους 229ους (137 μ.Χ.) ολυμπιακούς αγώνες της αρχαιότητας. Η στήλη με την αναγραφή της αφιέρωσης του βρέθηκε στην Ολυμπία όπου και διασώζεται έως σήμερα, και τον μνημονεύει ως περιοδονίκη με παράλληλες νίκες στα Ίσθμια, Πύθια και Νέμεα, καθώς και τα Παναθήναια και τα Καπιτώλια και με πολλές νίκες και διακρίσεις και σε άλλες πόλεις.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι ολυμπιονίκες κήρυκες‎
Κατηγορία:Αρχαίοι ολυμπιονίκες από την Μικρά Ασία
Ντικ Τζόουνς

Ο **Ρίτσαρντ Πέσι Τζόουνς** (αγγλικά: *Richard Percy Jones*, 25 Φεβρουαρίου 1927 – 7 Ιουλίου 2014), γνωστός και ως **Ντικ Τζόουνς** (*Dick Jones*) ή **Ντίκι Τζόουνς** (*Dickie Jones*) ήταν Αμερικανός ηθοποιός του κινηματογράφου και της τηλεόρασης, πιο γνωστός εμφανιζόμενος κυρίως σε παιδική ηλικία αλλά και νεανική, πιο πολύ σε ταινίες B-Western. Περισσότερο πρέπει να μνημονεύεται για τον ρόλο του στην ταινία *[[Πινόκιο (ταινία, 1940)|Πινόκιο]]*, ως ο Πινόκιο. Πέρα από την υποκριτική του σταδιοδρομία, είχε ενταχθεί και στον στρατό, πολεμώντας, όμως, του τελευταίους μήνες του Δευτέρου Παγκοσμίου Πολέμου. To 2000 η Disney τον τίμησε, συμπεριλαμβάνοντας τον στην Disney Legends. Το 2009 εμφανίστηκε στο Platinum Edition DVD, του *Πινόκιο*.  Ο Τζόουνς απεβίωσε σε ηλικία 87 ετών, μετά από πτώση που είχε στο σπίτι του.

## Παραπομπές


## Εξωτερικοί σύνδεσμοι

* Dick Jones at the Disney Legends Website
* Dick Jones at the Iverson Movie Ranch

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Μάρκος ο Αντιοχεύς

Ο **Μάρκος ο Αντιοχεύς** (γιος του Δείδα, 1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Αντιόχεια, ο οποίος στέφθηκε νικητής στο αγώνισμα της πάλης παίδων κατά τους 219ους (97 μ.Χ.) ολυμπιακούς αγώνες της αρχαιότητας. Η στήλη με την αναγραφή της αφιέρωσης του βρέθηκε στην Ολυμπία όπου και διασώζεται έως σήμερα.

## Φωτογραφικό υλικό

File:Olympia, Greece56.jpg|Εναλλακτική όψη της στήλης με την επιγραφή


## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πάλης παίδων‎
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (1ος αιώνας)
Σχιζοειδής διαταραχή προσωπικότητας

Η **σχιζοειδής διαταραχή προσωπικότητας** (ΣΔΠ,  *Schizoid personality disorder/SPD*) είναι μια διαταραχή προσωπικότητας, που χαρακτηρίζεται από την απουσία ενδιαφέροντος για κοινωνικές σχέσεις, τη ροπή στη μοναχικότητα, τη συναισθηματική ψυχρότητα και την απάθεια. Τα άτομα τα οποία επηρεάζονται μπορεί ταυτόχρονα να έχουν πλούσιο εσωτερικό κόσμο γι'αυτό και έρευνες συσχετίζουν τη διαταραχή αυτή με τις δημιουργικές ιδιοφυίες. Η σχιζοειδής διαταραχή προσωπικότητας δεν θα πρέπει να συγχέεται με τη σχιζοφρένεια ή την αντικοινωνική διαταραχή προσωπικότητας. Ορισμένοι ψυχολόγοι διατείνονται ότι ο ορισμός της ΣΔΠ δεν είναι ακριβής λόγω των πολιτισμικών προκαταλήψεων.

## Συμπτώματα
Τα άτομα με Σχιζοειδή διαταραχή προσωπικότητας φαίνονται συχνά αποστασιοποιημένα, ψυχρά και αδιάφορα, κάτι που προκαλεί δυσκολίες στις διαπροσωπικές τους σχέσεις. Τα περισσότερα άτομα που έχουν διαγνωσθεί με ΣΔΠ δυσκολεύονται να δημιουργήσουν προσωπικές σχέσεις ή να εκφράσουν τα συναισθήματα τους. Παραμένουν παθητικά μπροστά σε δυσάρεστες γι' αυτά καταστάσεις. Η επικοινωνία με τους άλλους ανθρώπους μπορεί να χαρακτηρίζεται από απάθεια και λακωνικότητα. Λόγω της απουσίας ουσιώδους επικοινωνίας, τα άτομα με ΣΔΠ δεν μπορούν να αναπτύξουν ακριβή αίσθηση του πόσο καλά τα πηγαίνουν με τους άλλους ανθρώπους. Οι προβολές αυτές πιστεύεται ότι είναι πολύ σημαντικές για την αυτοεπίγνωση του ατόμου και την ικανότητά του να αξιολογήσει το αντίκτυπο των πράξεων του σε κοινωνικές περιστάσεις. Ο R.D. Laing διατείνεται ότι όταν κάποιος δεν εμπλουτίζεται με εισροή διαπροσωπικών δεδομένων, η εικόνα για τον εαυτό του γίνεται ολοένα και πιο κενή και σταδιακά εξαερώνεται, κάτι που οδηγεί το άτομο να νιώθει απόκοσμο.

Όταν ο προσωπικός χώρος των ατόμων παραβιάζεται, αυτά νιώθουν ασφυξία και την ανάγκη να ελευθερωθούν και να είναι ανεξάρτητα. Άτομα με ΣΔΠ τείνουν να είναι πιο ευτυχισμένα όταν βρίσκονται σε μια σχέση όπου ο σύντροφός τους έχει λίγες απαιτήσεις για οικειότητα και συναισθηματισμό. Δεν επιθυμούν να αποφεύγουν τέτοιου τύπου άτομα, αλλά τα ίδια τα συναισθήματα (θετικά ή αρνητικά), τη συναισθηματική εγγύτητα και την αποκάλυψη του εαυτού τους. Αυτό σημαίνει ότι είναι πιθανό για τα άτομα με ΣΔΠ να αναπτύξουν σχέσεις βασισμένες σε διανοητικές, σωματικές, οικογενειακές, επαγγελματικές ή ψυχαγωγικές δραστηριότητες, αρκεί αυτός ο τύπος σχέσης να μην απαιτεί ή επιβάλλει τη συναισθηματική εγγύτητα, την οποία το άτομο με ΣΔΠ θα απορρίψει. Ο Ντόναλντ Γουίνικοτ εξηγεί αυτή την ανάγκη να ρυθμίζεται η συναισθηματική αλληλεπίδραση λέγοντας ότι τα άτομα με ΣΔΠ "προτιμούν να κάνουν σχέσεις με τους δικούς τους όρους και όχι με τους όρους των παρορμήσεων των άλλων ανθρώπων." Εφόσον αυτό αποτυγχάνουν να το υλοποιήσουν, προτιμούν την απομόνωση.

## Παραπομπές


## Εξωτερικοί σύνδεσμοι

* schizoid.gr  -φόρουμ για άτομα με σχιζοειδή διαταραχή προσωπικότητας

Κατηγορία:Διαταραχές της προσωπικότητας
Νίκος Σκουλάς

Ο **Νικόλαος Σκουλάς** του Εμμανουήλ (1934 - 28 Σεπτεμβρίου 2023)  ήταν Έλληνας επιχειρηματίας και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ, που διετέλεσε υπουργός στις κυβερνήσεις του Ανδρέα Παπανδρέου.

## Βιογραφικό
Γεννήθηκε το 1934 στα Ανώγεια Ρεθύμνου Κρήτης. Σπούδασε οικονομικά και μάρκετινγκ στο Τορόντο του Καναδά, και ανέπτυξε πολυσχιδή επιχειρηματική δράση στον Καναδά αλλά και στις ΗΠΑ.

Ένα μείζον μέρος της επαγγελματικής του δράσης αφορούσε στο λιανικό και χονδρικό εμπόριο, στον τουρισμό και στην εκπαίδευση ιδιοκτητών-διευθυντών και στελεχών επιχειρήσεων.

Συνδέθηκε φιλικά με τον Ανδρέα Παπανδρέου την περίοδο της δικτατορίας, ως στέλεχος του ΠΑΚ στον Καναδά, και το 1974 ήταν ιδρυτικό μέλος του ΠΑΣΟΚ. Στις κυβερνήσεις του Ανδρέα Παπανδρέου διετέλεσε πρόεδρος του Ελληνικού Οργανισμού Τουρισμού (ΕΟΤ) από το 1981 έως το 1985, υφυπουργός Εθνικής Οικονομίας (1987-1988), υπουργός αναπληρωτής Εθνικής Οικονομίας (1988-1989) και υπουργός Τουρισμού (1989).

Υπήρξε ο πρώτος γενικός διευθυντής του πρώτου ιδιωτικού σταθμού τηλεόρασης στην Ελλάδα, του Mega Channel, ενώ επί σειρά ετών ήταν πρόεδρος του «Minoan International College», ενός αγγλόφωνου εκπαιδευτικού ιδρύματος με έδρα την Κρήτη που φιλοξένησε φοιτητές και φοιτήτριες από 22 χώρες, προσφέροντας σπουδές και καριέρα στο τουριστικό και ξενοδοχειακό μάνατζμεντ και στη διοίκηση επιχειρήσεων.

Έχει συγγράψει πολυάριθμα άρθρα, εγχειρίδια και βιβλία στους τομείς διοίκησης επιχειρήσεων, τουρισμού και διακίνησης τροφίμων.

Αδελφός του ήταν ο βουλευτής του ΠΑΣΟΚ και γενικός γραμματέας υπουργείων, Θανάσης Σκουλάς.

Απεβίωσε στις 28  Σεπτεμβρίου 2023 σε ηλικία 89 ετών.

## Παραπομπές


Κατηγορία:Έλληνες υπουργοί Τουρισμού
Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες αναπληρωτές υπουργοί Εθνικής Οικονομίας
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Πρόεδροι του Ελληνικού Οργανισμού Τουρισμού
Miyuki (αντιτορπιλικό)

Το ***Miyuki*** (ιαπωνικά: 深雪, «βαθύ χιόνι») ήταν το τέταρτο από τα είκοσι τέσσερα αντιτορπιλικά κλάσης ''Fubuki'' που ναυπηγήθηκαν για το Ιαπωνικό Αυτοκρατορικό Ναυτικό μετά το τέλος του Α΄ Παγκοσμίου Πολέμου. Όταν εντάχθηκαν σε υπηρεσία, τα σκάφη αυτά ήταν τα ισχυρότερα αντιτορπιλικά παγκοσμίως. Ήταν πλοία πρώτης γραμμής σε όλη την δεκαετία του 1930 και παρέμειναν σημαντική απειλή στον Β΄ Παγκόσμιο Πόλεμο.

## Περιγραφή

Η ναυπήγηση των αντιτορπιλικών της κλάσης *Fubuki* ξεκίνησε στα πλαίσια του προγράμματος επέκτασης του Ναυτικού, που αποσκοπούσε στην ποιοτική αναβάθμιση του στόλου ώστε τα να βρίσκεται στην αιχμή της τεχνολογίας παγκοσμίως. Τα αντιτορπιλικά αυτής της κλάσης είχαν επιδόσεις τόσο πολύ ανώτερες συγκριτικά με όλες τις προγενέστερες σχεδιάσεις που το Ναυτικό τα ονόμασε *Αντιτορπιλικά Ειδικού Τύπου*. Το μέγεθος, το εκτόπισμα, η ταχύτητα και η ισχύς πυρός τους πλησίαζαν τα χαρακτηριστικά πολλών ελαφρών καταδρομικών. Η ναυπήγηση του *Miyuki* ξεκίνησε στις 30 Απριλίου 1927, η καθέλκυση του έλαβε χώρα στις 29 Ιουνίου 1928 και το πλοίο εντάχθηκε τελικά σε υπηρεσία στις 29 Ιουνίου 1929.

## Επιχειρησιακή ιστορία
Το *Miyuki* εντάχθηκε, μαζί με τα αδελφά *[[Fubuki (αντιτορπιλικό)|Fubuki]]*, *[[Shirayuki (αντιτορπιλικό)|Shirayuki]]* και *[[Hatsuyuki (αντιτορπιλικό)|Hatsuyuki]]*, στην 11η Μοίρα Αντιτορπιλικών υπό τον 2ο Στόλο. Το διάστημα Οκτωβρίου-Δεκεμβρίου 1931 βρίσκονταν στις εγκαταστάσεις στο Κούρε για επισκευή των λεβήτων του. Στις 29 Ιουνίου 1934 συγκρούστηκε με το αντιτορπιλικό *[[Inazuma (αντιτορπιλικό)|Inazuma]]* στα στενά της Κορέας και βυθίστηκε. Ο αριθμός των απωλειών παραμένει άγνωστος, όμως εκτιμάται πως τουλάχιστον πέντε μέλη του πληρώματος έχασαν την ζωή τους. Διεγράφη από την δύναμη του στόλου στις 15 Αυγούστου 1934. Επρόκειτο δε για το μοναδικό σύγχρονο ιαπωνικό αντιτορπιλικό που δεν χρησιμοποιήθηκε στον Β΄ Παγκόσμιο Πόλεμο και ταυτόχρονα το μοναδικό που χάθηκε εξαιτίας σύγκρουσης με άλλο ιαπωνικό πλοίο.

## Παραπομπές


## Βιβλιογραφία
*
*
*
*

## Εξωτερικοί σύνδεσμοι

*
*

Κατηγορία:Αντιτορπιλικά κλάσης Fubuki
Κατηγορία:Ιαπωνικά αντιτορπιλικά του Β΄ Παγκοσμίου Πολέμου
Αριστοτέλειον Θέατρο

Το **Αριστοτέλειον** είναι χώρος που λειτουργεί ως θέατρο και κινηματογράφος και βρίσκεται στη Θεσσαλονίκη. Το κτίριο στο οποίο στεγάζεται, ανήκει στην Εταιρεία Μακεδονικών Σπουδών.

Το *Αριστοτέλειον* λειτουργεί ως κινηματογράφος από το 1967. Επί σειρά ετών στην αίθουσα φιλοξενήθηκε το Φεστιβάλ Κινηματογράφου Θεσσαλονίκης. Από το 2001 η διεύθυνσή του πέρασε στα χέρια του Σάκη Γισγάκη ο οποίος προχώρησε στη ριζική ανακαίνιση του χώρου και στον εξοπλισμό του με τα κατάλληλα μέσα για την υποστήριξη και θεατρικών παραγωγών. Πρόσφατα την διεύθυνση ανέλαβε ο Σάκης Γισγάκης.

Η αίθουσα φιλοξένησε επίσης τις εκδηλώσεις των Δημητρίων καθώς και παραστάσεις της Όπερας της Θεσσαλονίκης. 

Σήμερα φιλοξενεί θεατρικές παραγωγές, συναυλίες καθώς και διάφορες καλλιτεχνικές εκδηλώσεις. Καθημερινά για σχολεία και τις Κυριακές για το κοινό δίδονται παιδικές θεατρικές παραστάσεις. 

Το περιστύλιο του Αριστοτελείου είναι περίπου 300 τ.μ φιλοξενούνται εκθέσεις ζωγραφικής Ελλήνων και ξένων ζωγράφων καθώς επίσης εκθέσεις γλυπτικής και φωτογραφίας. Εκεί φιλοξενήθηκαν και τα κέρινα ομοιώματα από το Μουσείο της Αγίας Πετρούπολης. Σήμερα λειτουργεί ως Κέντρο για την μετάδοση του ρωσικού πολιτισμού σε συνεργασία με το Μουσείο της Αγίας Πετρούπολης.

Το Αριστοτέλειο έχει χωρητικότητα 647 θέσεων στην πλατεία και 60 θέσεων στο θεωρείο και 65 θέσεων στον εξώστη.

## Αναφορές


## Εξωτερικοί σύνδεσμοι
*Επίσημος διαδικτυακός τόπος
*Θέατρα και παραστάσεις στη Θεσσαλονίκη
*Θεατρικές παραστάσεις που παίζονται σήμερα στη Θεσσαλονίκη

Κατηγορία:Θεατρικοί χώροι στη Θεσσαλονίκη
Endless Pain

***Endless Pain*** είναι ο τίτλος του πρώτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε τον Οκτώβριο του 1985 μέσω της δισκογραφικής εταιρείας "Noise Records".

Στο συγκεκριμένο άλμπουμ, τα δύο ηγετικά μέλη των Kreator, Μίλε Πετρόζα και Γιούργκεν "Ventor" Ρέιλ, μοιράστηκαν τα φωνητικά. Η ηχογράφηση του δίσκου πραγματοποιήθηκε μέσα σε διάστημα δέκα ημερών, τον Μάρτιο του 1985, στο "Caet Studio" του Βερολίνου.

Οι κριτικές για το "*Endless Pain*" υπήρξαν μέτριες προς θετικές, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 3,7 / 5, το "Metal Storm" 8,1 / 10 και το "Metal Archives" 87%.

## Τραγούδια του δίσκου
* Όλα τα τραγούδια είναι συνθέσεις των Φιορέτι, Πετρόζα και Ρέιλ.

## Τα μέλη των Kreator
* **[[Μίλε Πετρόζα]]** - κιθάρα, φωνητικά
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Endless Pain - Kreator | Songs, Reviews, Credits | AllMusic
* Kreator - Endless Pain (album review ) | Sputnikmusic
* Kreator - Endless Pain - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1985